cyanic-selkie/wikianc huggingface dataset:
ரெண்டாடி ஊராட்சி
மேற்கோள்கள்
பகுப்பு:இராணிப்பேட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
டென்வர்
டென்வர் அமெரிக்காவின் கொலராடோ மாநிலத்தின் தலைநகரம் ஆகும். டென்வர் நகரம் கடல் மட்டத்தில் இருந்து சரியாக ஒரு மைல் உயரத்தில் (5,280 அடி) அமைந்திருப்பதால் இதனை மைல்-உயர நகரம் எனவும் அழைப்பர்.
வரலாறு
டென்வர் சுரங்கத் தொழில் செய்பவர்களுக்காக 1858 ஆம் ஆண்டு நிறுவப்பட்ட நகரமாகும்.
மேற்கோள்கள்
பகுப்பு:ஐக்கிய அமெரிக்க மாநிலத் தலைநகரங்கள் பகுப்பு:கொலராடோ
விபா தாதீச்
thumb|விபா தாதீச் விபக் தாதீச் (Vibha Dadheech) இவர் கதக் நடன வடிவத்தில் பிரபலமான இந்திய பாரம்பரிய நடனக் கலைஞராவார். ராய்கர் அரசவை நடனக் கலைஞர் பண்டிட் பிர்ஜு மகராஜிடமும் பின்னர் பண்டிட் சம்பு மகாராஜிடமும் கதக் கற்கத் தொடங்கினார். இவர் பத்மஸ்ரீ முனைவர், பண்டிட் புரு தாதீச்சின் மூத்த சீடரும் மனைவியுமாவார்.
கல்வி
இவர், 1988 ஆம் ஆண்டில் கைராகர்இந்திரா கலா இசை விஸ்வவித்யாலயவிலிருந்து கதக்கில் முனைவர் பட்டம் பெற்றார். கைராகர், இந்திரா கலா இசை விஸ்வவித்யாலயாவிலிருந்து 988 இல் முனைவர் பட்டம் பெற்றார்
எழுத்துப்பணி
இவர் ஒரு எழுத்தாளராகவும் தன்னை வெளிப்படுத்திக் கொண்டார். தனது ஆராய்ச்சி புத்தகமான பாரதிய நிருத்ய கி வர்ணமாலா: ஹஸ்ட் முத்ரேயன் (இந்திய நடன சைகைகளின் ஏபிசி) என்ற நூலை இந்தி மொழியில் வெளியிட்டார். ஹார்ட்கவர் - 2003ISBN 978-8190105712 மத்தியப் பிரதேச அரசாங்கத்தின் இந்தூர் பல்கலைக்கழகத்தில் இளங்கலை நடன பாடத்திட்டங்களுக்கும் இவரது புத்தகம் பரிந்துரைக்கப்பட்டுள்ளது.
குறிப்புகள்
பகுப்பு:வாழும் நபர்கள் பகுப்பு:கதக் நடனக் கலைஞர்கள்
மகாதேவ தேசாய்
மகாதேவ தேசாய் (Mahadev Desai) (பிறப்பு: 1  சனவரி  1892: இறப்பு: 15 ஆகத்து 1942) இந்திய விடுதலை போராட்டவீரரும், மகாத்மா காந்தியின் நேர்முகச் செயலாளரும் ஆவார்.
இளமை வாழ்க்கை
மகாதேவ தேசாய், குசராத்து மாநிலத்தின் சூரத் மாவட்டத்தின் சரஸ் எனும் கிராமத்தில் பள்ளி ஆசிரியரான அரிபாய் தேசாய்   – ஜம்னாபென்  இணையருக்கு 1 சனவரி 1892இல் பிறந்தவர். தனது 13ஆவது அகவையில் துர்காபென் என்பவரை மணந்தவர். பள்ளிக் கல்வியை சூரத்திலும்; கல்லூரிக் கல்வியை மும்பை மாகாணத்தின் எல்பின்ஸ்டோன் கல்லூரியிலும் பயின்றவர். சட்டப்படிப்பை 1913இல் முடித்த மகாதேவ தேசாய், மும்பை மத்திய கூட்டுறவு வங்கியில் ஆய்வாளராகப் பணியில் சேர்ந்தார்.
மகாத்மா காந்தியுடன்
1917இல் மகாத்மா காந்தியின் பால் ஈர்க்கப்பட்ட மகாதேவ தேசாய், தனது மனைவியுடன், காந்தியின் சபர்மதி ஆசிரமத்தில் சேர்ந்து, சம்பரண் மற்றும் கேடா சத்தியாகிரகப் போராட்டங்களில் கலந்து கொண்டார். 13 நவம்பர் 1917 முதல் 14 ஆகத்து 1942 முடிய, தான் இறக்கும் வரை மகாத்மா காந்தியுடனான தனது வாழ்க்கையை நாட்குறிப்பாக எழுதி வந்தார். 1919இல் காந்தி பிரித்தானிய இந்திய அரசால் கைது செய்யப்பட்டு, பஞ்சாப் சிறையில் அடைத்தபோது, மகாதேவ தேசாயை தனது வாரிசாகக் குறித்திருந்தார். காந்தியின் நேர்முகச் செயலாராக 25 ஆண்டுகள் வரை, தம் மரணம் வரை பணியாற்றிவர் மகாதேவ தேசாய்.
இந்திய விடுதலை இயக்கத்தில்
1921இல் பிரித்தானியப் பொருள்களை, குறிப்பாகத் துணிகளை, இந்திய மக்கள் வாங்கக் கூடாது என செய்தித்தாள்களில் எழுதியமைக்காக, மகாதேவ தேசாய் கைது செய்யப்பட்டு, ஒராண்டு எரவாடா சிறையில் அடைக்கப்பட்டார். பர்தோலி சத்தியாகிரகப் போராட்டத்தில், சர்தார் வல்லபாய் படேலுடன் கலந்து கொண்டார். உப்பு சத்தியாகிரகப் போராட்டத்தில் காந்தியுடன் கலந்து கொண்டதால் கைது செய்யப்பட்டு சிறை வைக்கப்பட்டார். 7 செப்டம்பர் 1931இல் தொடங்கிய காந்தி-இர்வின் உடன்படிக்கையின் படி, இரண்டாம் வட்ட மேஜை மாநாட்டில், காந்தியுடன், மகாதேவ தேசாயும் கலந்து கொண்டார்.
இரண்டாம் வட்ட மேஜை மாநாட்டில், பிரித்தானியர்கள் நல்ல முடிவு எடுக்காத காரணத்தால், எழுச்சியுற்ற குடியியற் சட்டமறுப்பு இயக்கத்தின் விளைவாக இந்திய தேசிய காங்கிரசு கட்சி மற்றும் அதன் தொண்டர்கள் அடக்கப்பட்டனர்.
1932இல் சர்தார் வல்லபாய் படேலுடன் சிறையில் இருந்தபோது, காந்தியின் பார்வையில் பகவத் கீதை எனும் நூலை எழுதியினார். தேசாய் இறந்த பின் 1946இல் அந்நூல் வெளியிடப்பட்டது. 1939இல் ராஜ்கோட் அரசு மற்றும் மைசூர் அரசு போன்ற சுதேச சமஸ்தானங்களை இந்தியாவுடன் இணைக்கப் பாடுபட்டார். தேசாயின் தனிநபர் சத்தியாகிரகப் போராட்டத்தால், 1940 கைது செய்யப்பட்டார். 8 ஆகத்து 1942இல் வெள்ளையனே வெளியேறு இயக்கத்தில் பங்கு கொண்டு சிறை சென்றார். 15 ஆகத்து 1942 அன்று தமது 51 அகவையில் மாரடைப்பால் ஆகா கான் அரண்மனையில் மறைந்தார்.
வெளி இணைப்புகள்
பகுப்பு:இந்திய அரசியல்வாதிகள் பகுப்பு:1892 பிறப்புகள் பகுப்பு:1942 இறப்புகள் பகுப்பு:காந்தியவாதிகள் பகுப்பு:இந்திய எழுத்தாளர்கள் பகுப்பு:இந்திய விடுதலைப் போராட்ட வீரர்கள்
களரம்பட்டி ஊராட்சி
களரம்பட்டி ஊராட்சி (Kalarampatty Gram Panchayat), தமிழ்நாட்டின் சேலம் மாவட்டத்தில் உள்ள பெத்தநாயக்கன்பாளையம் வட்டாரத்தில் அமைந்துள்ளது. இந்த ஊராட்சி, ஆத்தூர் சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1502 ஆகும். இவர்களில் பெண்கள் 717 பேரும் ஆண்கள் 785 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வள்ளிவாகை ஊராட்சி
வள்ளிவாகை ஊராட்சி (Vallivagai Gram Panchayat), தமிழ்நாட்டின் திருவண்ணாமலை மாவட்டத்தில் உள்ள துரிஞ்சாபுரம் வட்டாரத்தில் அமைந்துள்ளது. இந்த ஊராட்சி, கீழ்பென்னாத்தூர் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2553 ஆகும். இவர்களில் பெண்கள் 1270 பேரும் ஆண்கள் 1283 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
புனித மேரி தேவாலயம், குறுவிலங்காடு
வரலாறு
குறுவிலங்காட்டில் உள்ள பாரம்பரிய நம்பிக்கையின்படி இந்த தேவாலயம் முதல் நூற்றாண்டில் நிறுவப்பட்டது என்று நம்பப்படுகிறது. உலகில் அன்னை மேரியின் முதல் தோற்றம் குறுவிலங்காட்டில் நிகழ்ததாக கூறப்படுகிறது. குறுவிலங்காட்டில் ஒரு சில குழந்தைகளின்முன் புனித மேரி தோன்றினார். அவர்களிடம் இங்கு அதிசயமாக நிரந்தர நீரூற்று தோன்றிய இடத்தில் ஒரு தேவாலயத்தைக் கட்டும்படி கூறினார். இந்த ஊற்று இன்றும் கூட உள்ளது. நிகழ்ந்ததை குழந்தைகள் பெரியவர்களுக்குத் தெரிவித்தனர், இதனால் இங்கே தேவாலயம் கட்டப்பட்டது.
குறிப்புகள்
பகுப்பு:கோட்டயம் மாவட்டத்திலுள்ள கிறிஸ்தவக் கோயில்கள்
பீ.பி பாதசாரிகள் பாலம்
பீ.பி பாதசாரிகள் பாலம் (BP Pedestrian Bridge), அல்லது சுருக்கமாக பிபி பாலம் (BP Bridge), ஐக்கிய அமெரிக்காவில் சிகாகோ நகரில் உள்ள ஒரு தீராந்தி நடைபாலம் ஆகும். இப்பாலம் பிறிட்ஸ்கர் பரிசு-பெற்ற கட்டிடக் கலைஞர் பிராங்க் கெரியினால் வடிவமைக்கப்பட்டது. இது 2004 சூலை 16 இல் கிராண்ட் பூங்காவிலுள்ள மில்லெனியம் பூங்காவுடன் இணைந்து திறந்து வைக்கப்பட்டது.
இப்பாலத்தின் கட்டுமானத்திற்கு பீ.பி நிறுவனம் $5 மில்லியன்கள் நிதியுதவி செய்தது. பிராங்க் கெரி வடிவமைத்த முதலாவது பாலம் இதுவாகும். பீபி பாலம் பாம்பு வடிவில் வளைவாக வடிவமைக்கப்பட்டுள்ளது. அதன் சொந்த எடையால் ஏற்படும் கட்டமைப்புச் சிக்கல்கள் இல்லாமல் அதிக சுமைகளைத் தாங்க வடிவமைக்கப்பட்ட இப்பாலம், தகட்டு உலோகத்தைப் பயன்படுத்தியதற்காக பல விருதுகளை வென்றது. இந்தப் பாலம் அதன் அழகியலுக்குப் பெயர் பெற்றது.
வெளி இணைப்புகள்
பகுப்பு:ஐக்கிய அமெரிக்காவில் உள்ள பாலங்கள் பகுப்பு:சிகாகோ
உதகமண்டலம்
ஊட்டி என்றும், உதகை என்றும் அழைக்கப்படும் உதகமண்டலம் (தோடா மொழி: ஒத்தக்கல்மந்து  ) (ஆங்கிலம்: Udhagamandalam) தென்னிந்திய மாநிலமான தமிழகத்தில் நீலகிரி மலையில் அமைந்துள்ள ஒரு நகராட்சி ஆகும். இதுவே நீலகிரி மாவட்டத்தின் தலைநகரமுமாகும்.
இது கடல் மட்டத்திலிருந்து 7347 அடி (2239 மீ) உயரத்தில் உள்ளதால் குளுமையாக உள்ளது.
மக்கள் வகைப்பாடு
இந்திய 2011 மக்கள் தொகை கணக்கெடுப்பின்படி 88,430 மக்கள் இங்கு வசிக்கின்றார்கள். இவர்களில் 43,082 ஆண்கள், 45,348 பெண்கள் ஆவார்கள். உதகமண்டலத்தில் 1000 ஆண்களுக்கு 1053 பெண்கள் உள்ளனர். இது தமிழக மாநில சராசரியான 996-யை விட அதிகமானது.. உதகமண்டலம் மக்களின் சராசரி கல்வியறிவு 90.07% ஆகும், இதில் ஆண்களின் கல்வியறிவு 94.53%, பெண்களின் கல்வியறிவு 85.86% ஆகும். இது மாநில சராசரி கல்வியறிவான 80.09% விட அதிகமானதே. உதகமண்டலம் மக்கள் தொகையில் 7,781 (8.80%) ஆறு வயதுக்குட்பட்டோர் ஆவார்கள். ஆறு வயதுக்குட்பட்ட குழந்தைகளின் பாலின விகிதம் 1000 ஆண்களுக்கு 987பெண்கள் என்றுள்ளது. இது தமிழக சராசரியான 943-க்கு அதிகமானதாக உள்ளது.
2011 ஆம் ஆண்டின் மதவாரியான கணக்கெடுப்பின் படி இந்துக்கள் அதிக எண்ணிக்கையில் உள்ளனர். மொத்த மக்கள்தொகையில் இந்துக்கள் 64.36% ஆக இருக்கின்றனர். அதையடுத்து கிருஸ்துவர்கள் 21.25% இஸ்லாமியர்கள் 13.37% என்ற விகிதத்தில் இருக்கின்றனர். உதகமண்டலம் மொத்த மக்கள்தொகையில் தாழ்த்தப்பட்டோர் 28.98%, பழங்குடியினர் 0.30% ஆக உள்ளனர். உதகமண்டலத்தில் 23,235 வீடுகள் உள்ளன.
வரலாறு
12-ஆம் நூற்றாண்டில் நீலகிரி மலை போசளர்களின் ஆட்சியில் இருந்தது. பின்னர், திப்பு சுல்தானின், மைசூர் அரசுப் பகுதி ஆன உதகமண்டலம் 18-ஆம் நூற்றாண்டில் ஆங்கிலேயரின் கைக்கு மாறியது.
அப்போது கோயம்புத்தூர் மாவட்டத்தின் ஆளுனராக இருந்த ஜான் சல்லிவன் என்பவர், இப்பகுதியின் குளுமையான தட்பவெட்ப நிலையை விரும்பி இங்கிருந்த தோடர், இரும்பா, படுகர் முதலிய பழங்குடியினரிடம் இருந்து நிலங்களை வாங்கினார். ஆங்கிலேயரின் ஆட்சியில் இம்மலைப் பிரதேசம் நல்ல வளர்ச்சியைக் கண்டது. வளைந்து நெளிந்து செல்லும் சாலைகளும், நீலகிரி மலை இரயில் பாதையும் அமைக்கப்பட்டது. இதன் காரணமாக உதகை, ஆங்கிலேயருக்கு கோடைக்காலத் தலைநகரமாக விளங்கியது.
ஒத்தக்கல் மந்து (தமிழ் - ஒற்றைகல் மந்தை) என்பதை ஆங்கிலேயர்கள் உதகமண்ட் என்று அழைத்தனர். உதகமண்ட் என்று ஆங்கிலத்திலேயே அழைக்கப்பட்ட இவ்வூரின் பெயரை 1972ஆம் ஆண்டு அப்போதைய தமிழக முதல்வர் உதக மண்டலம் என்று தமிழ் படுத்தி ஆணையிட்டார்.
கல்வி நிலையங்கள்
உதகமண்டலத்தில் உள்ள பள்ளிகள்.
கற்பூர மரம்
உதகைமண்டலத்தில் அமைந்துள்ள கற்பூர மரம் 12 மீட்டர்கள் சுற்றளவு கொண்டதாக உள்ளது. இதனை 12 ஆட்கள் கைகோர்த்தால்தான் கட்டி பிடிக்க முடியும். இம்மரம் பழைய மைசூர் சாலையில் அமைந்துள்ளது.
வெளி இணைப்புகள்
பகுப்பு:தமிழ்நாட்டுச் சுற்றுலா மையங்கள் பகுப்பு:சிறப்பு நிலை நகராட்சிகள் பகுப்பு:நீலகிரி மாவட்டம் பகுப்பு:இந்தியாவில் உள்ள மலை வாழிடங்கள் பகுப்பு:உதகமண்டலம் பகுப்பு:நீலகிரி மாவட்ட நகராட்சிகள் பகுப்பு:நீலகிரி மாவட்டத்திலுள்ள ஊர்களும் நகரங்களும்
கவார் மும்தாஜ்
கவார் மும்தாஜ் (Khawar Mumtaz பிறப்பு 29 ஜூன் 1945) ஒரு பாக்கித்தான் பெண்கள் உரிமை ஆர்வலர், எழுத்தாளர் மற்றும் பல்கலைக்கழக விரிவுரையாளர் ஆவார். இவர் 2013 முதல் 2019 வரை தொடர்ந்து இரண்டு முறை பெண்கள் நிலை (NCSW) தேசிய ஆணையத்தின் முன்னாள் தலைவராகப் பணியாற்றியுள்ளார்.
கல்வி
கராச்சி, பாக்கித்தானில், மும்தாஜ் புனித ஜோசப் மாடப் பள்ளியில் சேர்க்கப்பட்டார், ஆரம்ப மற்றும் இடைநிலைக் கல்வி வரை அங்கேயே கல்வி பயின்றார். புனித ஜோசப் கல்லூரியில் பன்னாட்டு உறவுகள் பிரிவில் கலை இளங்கலை மற்றும் முதுகலைப் பட்டத்தைனையும் பெற்றார். பன்னாட்டுப் படிப்பிற்கான தேர்வில் இவர் சிறப்பிடத்துடன் பட்டம் பெற்றார். பிரஞ்சு மொழியில் பட்டயம் பெற்றார். பாரிசில் உள்ள சோர்போனில் படிப்பதற்கான வாய்ப்பு இவருக்கு கிடைத்தது.
தொழில்
நியாயத்தன்மை மற்றும் பாகுபாட்டிற்கான உணர்திறன் உணர்வை உருவாக்கியது, இவரது சமூக செயல்பாட்டின் ஆரம்பமாக இருந்தது.மேலும் 1960 களின் பிற்பகுதியில் துணைத் தலைவர் அயூப் கானுக்கு எதிரான போராட்டத்தின் போது இவர் அரசியல் விழிப்புணர்வு பெற்றார். 1977 வாக்கில், தொடர்ச்சியான அடக்குமுறைச் சட்டங்கள் இயற்றப்பட்டன, இதில் விபச்சாரம் செய்ததாகக் குற்றம் சாட்டப்பட்ட பெண்களைக் கல்லால் எறிய வேண்டும்.
NCSW
இவரது தலைமையின் கீழ், தேசிய பெண்களின் நிலை ஆணையத்தின் கீழ், பெண்களின் உரிமைகளை செயல்படுத்துவதற்கு பங்களிக்கும் பல முயற்சிகளை மேற்கொண்டது.
நவம்பர் 2019 இல், இஸ்லாமாபாத்தில் ஒரு பொது நூலகம் மற்றும் பெண்கள் அருங்காட்சியகம் அமைக்க உயர்கல்வி ஆணையத்துடன் (HEC) ஒப்பந்தம் கையெழுத்தானது. ஜூலை 2018 இல், பெண்கள் நிலை தேசிய ஆணையத்தின் தலைவர் பாக்கித்தான் தேர்தல் ஆணையத்தின் (ECP) ஒத்துழைப்புடன் பெண்கள் வாக்களிப்பதைத் தடுக்கும் காரணிகளைச் சமாளிக்க தேர்தல் ஆணையத்திற்கு உடனடியாகப் புகாரளிப்பதன் மூலம் பொறுப்பானவர்கள் மீது நடவடிக்கை எடுக்க குறைந்த வாக்குப்பதிவு உள்ள பகுதிகளில் ஒரு முன்கூட்டிய எச்சரிக்கை அமைப்பை நிறுவினார்.
ஜனவரி 2018 இல், பெண்கள் நிலை தேசிய ஆணையம் இளம் பெண் எழுத்தாளர்களை ஊக்குவிக்கும் பொருட்டு ஒரு வீட்டுப் பணியாளரால் எழுதப்பட்ட உருது கவிதை புத்தகத்தை வெளியிட ஏற்பாடு செய்தது. 2006 ஆம் ஆண்டில், பெண்கள் நிலை தேசிய ஆணையம், பெண்கள் அதிகாரமளிப்பதற்கான தடைகள் குறித்து ஒரு கணக்கெடுப்பை நடத்தியது. பெண்கள் நிலை தேசிய ஆணைய அதன் முன்னுரிமை பகுதிகளாக மூன்று முக்கிய பரிமாணங்களை வரையறுத்தது; பெண்களின் பொருளாதார பங்கேற்பு,பெண்களுக்கு எதிரான வன்முறை, மற்றும் முடிவெடுப்பதில் பெண்களின் பங்கேற்பு குறிப்பாக தேர்தல்களின் போது, ஏனெனில் இவைதான் பெண்களின் வாழ்க்கையையும் பாதிப்பதாக அமைந்துள்ளது.
ஆராய்ச்சி மூலம் நீதிக்கான அணுகலைக் கண்காணித்து, பெண்கள் பாதுகாப்புச் சட்டம் 2006 -ன் கீழ் கற்பழிப்பு வழக்குகளில் பெண்களுக்கு நீதி கிடைப்பதில் உள்ள சிக்கல்களை எடுத்துக்காட்டும் ஒரு அறிக்கையை உருவாக்கியது. இந்தப் பகுதிகளில் முன்னேற்றத்தைக் கண்காணிக்கும் அளவுகோல்களாகப் பயன்படுத்தப்பட்ட பெண்களின் பொருளாதார அதிகாரமளிப்பு நிலை அறிக்கை 2016 மற்றும் கிராமப்புற பெண்கள் நிலை அறிக்கை 2018 ஆகியவை பெண்களின் நிலையினை அறிந்துகொள்வதில் முக்கியப் பங்காற்றியது.
பெண்கள் நிலை தேசிய ஆணைய வருடாந்திர அறிக்கைகள் தகவல் மற்றும் கொள்கைகள் மற்றும் வாதாடலுக்கான பரிந்துரைகள், ஆகியன செய்தி மடல்களாக தயாரிக்கப்பட்டன. பெண்களின் பிரச்சினைகள், சட்டங்கள் மற்றும் கொள்கைகள் மற்றும் புகார்கள் மற்றும் நிலைக் குழுக்களுக்கான கொள்கை விளக்கங்கள் ஆகியவற்றுக்கு இடையேயான ஒருங்கிணைப்பு, பரிந்துரைகள் மற்றும் தகவல் பரிமாற்றங்களுக்காக மாகாணங்களுக்கு இடையேயான மகளிர் அமைச்சர்கள் குழு வசதி ஏற்படுத்த ஊக்கமளித்தார்.
சான்றுகள்
பகுப்பு:பாக்கித்தானியப் பெண்ணியவாதிகள் பகுப்பு:பாக்கித்தானியப் பெண்கள் பகுப்பு:பெண்கள் உரிமைகள் செயற்பாட்டாளர்கள் பகுப்பு:1945 பிறப்புகள் பகுப்பு:வாழும் நபர்கள்
இடச்சு உலோகம்
இடச்சு உலோகம் (Dutch metal) என்பது பித்தளையின் ஒரு வகையாகும். இந்த கலப்புலோகம் 85-88% செப்பு மற்றும் துத்தநாகத்தைக் கொண்டுள்ளது. இந்த கலப்புலோகம், தங்க இயைபு இலை, இடச்சு தங்கம்  "இச்லாக் உலோகம்" மற்றும் இச்லாக் இலை என்றும் அழைக்கப்படுகிறது.
இந்த கலப்புலோகம் எளிதில் தகடாக்கவும், கம்பியாக்கவும் கூடிய இயல்புடையது. இது மேலும் மிக மெல்லிய தாள்களாக அடிக்கக்கூடிய இயல்புடையது. இந்தத் தகடுகள் உலோக இலைகளாகவும், போலித தங்க இலைகளாகவும் பயன்படுத்தப்படுகின்றன. இந்த கலப்புலோகத்துடன் ஆர்சனிக்கை சேர்க்கும் போது வெண்மை நிறம் கொண்ட இதே போன்ற பண்புகளை உடைய கலப்புலோகம் கிடைக்கிறது.
இமயமலை மோனல்
இமயமலை மோனல் (Himalayan monal) என்பது ஒரு பறவை ஆகும். இது நேபாளத்தின் தேசிய பறவை மற்றும் இந்தியாவின் உத்தராகண்டம் மாநிலத்தின் மாநிலப்பறவை ஆகும். இப்பறவைகளில் ஆண் பறவைக்கு ஒளிரும் பச்சை இறகுகளும், நீண்ட பச்சைக் கொண்டையும், நீலவண்ணக்கழுத்தும் இருப்பதால் பார்ப்பதற்கு மிக அழகாக்த் தோன்றும். பெண்பறவை பழுப்புவண்ண இறகுகளுடன் இருக்கும்.
மேற்கோள்கள்
பகுப்பு:இந்தியப் பறவைகள் பகுப்பு:தீவாய்ப்பு கவலை குறைந்த இனங்கள் பகுப்பு:நேபாளப் பறவைகள் பகுப்பு:சீனப் பறவைகள் பகுப்பு:பாக்கித்தானியப் பறவைகள்
சராபுதீன் அஸ்ரப்
ஷராபுதீன் அஷ்ரப் (பிறப்பு 10 ஜனவரி 1995) ஒரு ஆப்கான் துடுப்பாட்ட அணியின் வீரர். இவர் ஜூலை 2014 இல் ஆப்கானிஸ்தான் துடுப்பாட்ட அணிக்காக சர்வதேச அளவில் அறிமுகமானார்.இவர் ஆப்கன் துடுப்பாட்ட  அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் பன்னாட்டு இருபது20 ஆகிய போட்டிகளில் விளையாடி வருகிறார், மேலும் இவர் பட்டியல் அ துடுப்பாட்டம், முதல் தரத் துடுப்பாட்டம் மற்றும் இருபது20 ஆகிய உள்ளூர்ப் போட்டிகளிலும் விளையாடி வருகிறார்.
உள்ளூர் போட்டிகள்
ஜூலை 2018 இல் நடைபெற்ற 2018 ஆம் ஆண்டிற்கான  காசி அமானுல்லா கான் பிராந்திய ஒருநாள் போட்டித் தொடரில் ஐந்து போட்டிகளில் பன்னிரண்டு இலக்குகளைக் கைப்பற்றி அதிக இலக்குகளைக் கைப்பற்றிய  அமோ ஷார்க்ஸ் பந்துவீச்சாளர்கள் வரிசையில் முன்னணி இருந்தார். இவர் சகலத் துறையராக செயல்பட்டதற்காக தொடர் நாயகன் விருதினையும் வென்றார்.
செப்டம்பர் 2018 இல், ஆப்கானிஸ்தான் பிரீமியர் லீக் போட்டியின் முதல் பதிப்பில் இவர் பக்தியா அணியில் இடம் பெற்றார். 2019 ஆம் ஆண்டில் மேற்கிந்தியத் தீவுகள் துடுப்பாட்ட அணி இந்தியாவில் சுற்றுப் பயணம் செய்து விளையாடியது. நவம்பர் 11, லக்னோ துடுப்பாட்ட அரங்கில் நடைபெற்ற மேற்கிந்தியத் தீவுகள் துடுப்பாட்ட அணிக்கு எதிரான பட்டியல் அ துடுப்பாட்ட போட்டியில் இவருக்கு மட்டயாட வாய்ப்பு கிடைக்கவில்லை. பந்துவீச்சில் 10 ஓவர்கள் வீசி 57 ஓட்டங்களை விட்டுக் கொடுத்து ஓர் இலக்கினைக் கைப்பற்றினார். இந்தப் போட்டியில் மேற்கிந்தியத் தீவுகள் துடுப்பாட்ட அணி 5 இலக்குகளில் வென்றது. 2014 ஆம் ஆண்டில் அதிகாரப்பூர்வமற்ற தேர்வுத் துடுப்பாட்டப் போட்டித் தொடரில் விளையாடுவதற்காக ஆப்கானித்தான் அணி சிம்பாப்வேயில் சுற்றுப் பயணம் செய்து விளையாடியது. நவம்பர் 1, காபூல் துடுப்பாட்ட அரங்கில் நடைபெற்ற சிம்பாப்வே துடுப்பாட்ட அணிக்கு எதிரான முதல் தரத் துடுப்பாட்டப்  போட்டியின் முதல் ஆட்டப் பகுதியில் 24 பந்துகளில் 16 ஓட்டங்கள் எடுத்து மத்சிவா ஆட்டமிழந்தார். இதில் 3 நான்குகளும் அடங்கும்.பின் பந்துவீச்சில் 10 ஓவர்கள் வீசி 33 ஓட்டங்களை விட்டுக் கொடுத்தார். இதில் 1 ஓவர்களை மெய்டனாக வீசி 5 இலக்குகளைக் கைப்பற்றினார்.இந்தப் போட்டியில் சிம்பாப்வே துடுப்பாட்ட அணி 8 இலக்குகளில் வெற்றி பெற்றது.
சர்வதேச வாழ்க்கை
ஜூலை 2014 இல் சிம்பாப்வெ துடுப்பாட்ட அணிக்கு எதிராக ஆப்கானிஸ்தானுக்காக தனது ஒருநாள் சர்வதேச துடுப்பாட்டப் போட்டிகளில் இவர் அறிமுகமானார். 2019 ஆம் ஆண்டில் மேற்கிந்தியத் தீவுகள் துடுப்பாட்ட அணி இந்தியாவில் சுற்றுப் பயணம் செய்து விளையாடியது. நவம்பர் 11, லக்னோ துடுப்பாட்ட அரங்கில் நடைபெற்ற மேற்கிந்த்யத் தீவுகள் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவருக்கு மட்டயாட வாய்ப்பு கிடைக்கவில்லை. பந்துவீச்சில் 10 ஓவர்கள் வீசி 57 ஓட்டங்களை விட்டுக் கொடுத்து ஓர் இலக்கினைக் கைப்பற்றினார். இந்தப் போட்டியில் மேஎற்கிந்தியத் தீவுஅள் துடுப்பாட்ட அணி 5 இலக்குகளில் வென்றது. இவர் ஜூலை 9, 2015 அன்று நடைபெற்ற 2015 ஐ.சி.சி உலக இருபது -20 தகுதிப் போட்டியில் நெதர்லாந்துக்கு எதிராக பன்னாட்டு இருபது போட்டியில் இவர் அறிமுகமானார். பிப்ரவரி 2019 இல், இந்தியாவில் அயர்லாந்து துடுப்பாட்ட அணிக்கு எதிரான தேர்வுத் துடுப்பாட்டப் போட்டித் தொடரில் ஆப்கானிஸ்தானின் அணியில் இவர்  இடம் பெற்றார், ஆனால் இவர்  விளையாடவில்லை.
குறிப்புகள்
பகுப்பு:வாழும் நபர்கள் பகுப்பு:1995 பிறப்புகள்
தாண்டிக்குளம் தொடருந்து நிலையம்
தாண்டிக்குளம் தொடருந்து நிலையம் (Thandikulam railway station, தாண்டிக்குளம் புகையிரத நிலையம்) இலங்கையின் வடக்கே வவுனியா மாவட்டத்தில் தாண்டிக்குளம் நகரில் அமைந்துள்ள தொடருந்து நிலையம் ஆகும். இது இலங்கை அரசின் ரெயில்வே திணைக்களத்தின் நிருவாகத்தில் இயங்குகின்றது. வடக்குப் பாதையின் ஓர் அங்கமாக உள்ள இந்நிலையம் வடக்கையும் தலைநகர் கொழும்பையும் இணைக்கின்றது. பிரபலமான யாழ் தேவி சேவை இந்நிலையத்தினூடாக நடைபெறுகின்றது. ஈழப்போரின் போது இத்தொடருந்து நிலையம் ஏனைய வட மாகாணத் தொடருந்து நிலையங்களைப் போன்று சேதமடைந்து யூன் 1990 முதல் இயங்காமல் இருந்தது. 2009 இல் ஈழப்போர் முடிவடைந்ததை அடுத்து இந்நிலையம் புனரமைக்கப்பட்டு 2009 யூன் 6 முதல் மீண்டும் சேவையாற்றுகின்றது. அன்றில் இருந்து யாழ்தேவி சேவை கொழும்பில் இருந்து தாண்டிக்குளம் வரை சேவையாற்றி வந்தது. பின்னர் ஓமந்தை நிலையம் 2011 மே 27 இல் திறக்கப்பட்டதை அடுத்து ஓமந்தை வரை யாழ்தேவி சென்று வந்தது. 2013 செப்டம்பர் 14 முதல் கொழும்பில் இருந்து கிளிநொச்சி வரை தாண்டிக்குள ஊடாக யாழ்தேவி பயணிக்கின்றது.
மேற்கோள்கள்
பகுப்பு:வவுனியா மாவட்டத்தில் உள்ள தொடருந்து நிலையங்கள்
நெகுதர்
நெகுதர் என்பவர் தங்க நாடோடிக் கூட்டத்தின் ஒரு நோயன் ஆவார். இவர் பெர்கேயின் கீழ் மங்கோலியத் தளபதியாகப் பணியாற்றினார். 13ஆம் நூற்றாண்டின் பிற்பகுதியில் மற்ற பல தங்க நாடோடிக் கூட்டத் தளபதிகளுடன் இவரும் இஸ்லாமைத் தழுவினார். இறுதியாக அகமது கான் என்ற முஸ்லீம் பெயரைத் தனக்கு வைத்துக் கொண்டார்.
பெர்கே மற்றும் குலாகுவுக்கு இடையிலான சண்டைகளுக்கு முன்னர் நடு ஆசியாவில் கிழக்குக் குராசான் மற்றும் அதைச் சுற்றியிருந்த பகுதிகளில் நெகுதர் அமைதியை ஏற்படுத்தினார். 1230களில் மங்கோலியப் பேரரசின் பிற தளபதிகளுடன் நெகுதர் தில்லி சுல்தானகத்தின் வடமேற்குப் பகுதிகள் மீது ஊடுருவல் நடத்தினார். 1260ஆம் ஆண்டு பெர்கே மற்றும் குலாகுவுக்கு இடையில் சண்டை ஏற்பட்டபோது காசுனி மற்றும் கிழக்கு ஆப்கானிஸ்தானில் பொதுவாக இருந்த பெர்கேயின் படைகளின் ஒரு குறிப்பிடத்தக்க எண்ணிக்கையிலான பிரிவின் மீது நெகுதர் கட்டுப்பாட்டைப் பெற்றார்.
உசாத்துணை
பகுப்பு:மங்கோலியத் தளபதிகள்
கவுண்டர்பட்டி வடக்குவாசல் சொல்லியம்மன் கோயில்
கவுண்டர்பட்டி வடக்குவாசல் சொல்லியம்மன் கோயில் தமிழ்நாட்டில் மதுரை மாவட்டம், கவுண்டர்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வடக்கு வாசல் செல்லாயியம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:மதுரை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சுன்சுனூ மாவட்டம்
சுன்சுனூ மாவட்டம் (Jhunjhunu district) (இந்தி:झुन्झुनू जिला) மேற்கு இந்தியாவில் அமைந்துள்ள இராஜஸ்தான் மாநிலத்தின் 33 மாவட்டங்களில் ஒன்றாகும். இம்மாவட்டத் தலைமையிட நகரம் சுன்சுனூ ஆகும். இராஜஸ்தான் மாநிலத்தின் பகுதியில் அமைந்த இம்மாவட்டம் ஜெய்பூர் கோட்டத்தில் உள்ளது. இந்திய அளவில் இம்மாவட்டம் இந்திய இராணுவத்திற்கு அதிக வீரர்களை அனுப்பிய பெருமை உடையது. இம்மாவட்டத்தின் பிலானி நகரத்தில் உள்ள பிர்லா தொழில்நுட்பம் மற்றும் அறிவியல் கழகம், உலக அள்வில் பெயர் அறிவியல் மற்றும் தொழில்நுட்ப நிறுவனமாகும்.
மாவட்ட நிர்வாகம்
சுன்சுனூ மாவட்டம் சுன்சுனூ, சிராவா, புஹானா, கேத்திரி, நவால்காட், உதய்பூர்வாதி, மேல்சிசர், சூரஜ்காட் என வருவாய் வட்டங்களைக் கொண்டது. இம்மாவட்டம் சுன்சுனூ, மண்டவா, நவால்காட், கேத்திரி, பிலானி, உதய்பூர்வாதி, சூரஜ்காட் என ஏழு சட்டமன்றத் தொகுதிகளையும்; சுன்சுனூ மக்களவைத் தொகுதியும் கொண்டுள்ளது.
மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 2,137,045 ஆக உள்ளது. கிராமப்புறங்களில் 77.11% மக்களும்; நகரப்புறங்களில் 22.89% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி  விகிதம் 11.67% ஆக உயர்ந்துள்ளது. மக்கள் தொகையில் 1,095,896 ஆண்களும்; 1,041,149 பெண்களும் உள்ளனர். ஆயிரம் ஆண்களுக்கு 950 பெண்கள் என்ற விகிதத்தில் பாலின விகிதம் உள்ளது. 5,928 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 361 மக்கள் வீதம் வாழ்கின்றனர். இம்மாவட்டத்தின் சராசரி படிப்பறிவு  74.13% ஆகவும், ஆண்களின் படிப்பறிவு 86.90% ஆகவும், பெண்களின் படிப்பறிவு 60.95% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 288,470 ஆக உள்ளது.
சமயம்
இம்மாவட்டத்தில் இந்து சமயத்தவரின் மக்கள் தொகை 1,905,682 (89.17 %) ஆகவும்;      இசுலாமிய சமய  மக்கள் தொகை 228,178  (10.68 %)  ஆகவும்;   சமண சமய,  சீக்கிய சமய, கிறித்தவ,  பௌத்த சமய மக்கள் தொகை மிகக் குறைவாகவும் உள்ளது.
தொழில்கள்
சுன்சுனூ மாவட்டத்தின் கேத்ரி வட்டத்தில் இந்தியாவின் பெரிய  செம்பு சுரங்கங்கள் உள்ளது.
வெளி இணைப்புகள்
பகுப்பு:இராஜஸ்தான் மாவட்டங்கள்
சத்தியம் சினிமா (சென்னை)
சத்தியம் சினிமா என்பது சென்னையில் உள்ள ஒரு திரையரங்கம். இது இந்தியாவில் மிகப் பெரிய திரையரங்கம். இத்திரையரங்கத்தின் கொள்திறன் 2527 பேர்.
மேற்கோள்கள்
பகுப்பு:சென்னை திரையரங்குகள் பகுப்பு:சென்னைக் கட்டிடங்கள்
விவாக பஞ்சமி
விவாக பஞ்சமி (Vivaha Panchami) என்பது இராமன், சீதை ஆகிய இருவரின் திருமணத்தை கொண்டாடும் ஒரு இந்து பண்டிகை ஆகும். இது மைதிலி நாட்காட்டியின்படி அக்ரகாயன மாதத்தில் (நவம்பர்-திசம்பர்) சுக்ல பட்சத்தின் ஐந்தாவது நாளிலும், இந்து நாட்காட்டியில் மார்கழி மாதத்திலும் கொண்டாடப்படுகிறது. இந்த நாள் இந்தியாவிலும், நேபாளத்தின் மிதிலைப் பிரதேசத்திலும் உள்ள இராமனுடன் தொடர்புடைய கோவில்களிலும், புனித இடங்களிலும் "விவாக உத்சவம்" எனக் கொண்டாடப்படுகிறது.
அனுசரிப்புகள்
நேபாளத்தில் உள்ள ஜனக்பூரில் இந்த நாள் மிகவும் முக்கியத்துவம் வாய்ந்தது. அங்கு ஆயிரக்கணக்கான யாத்ரீகர்கள் இந்தியாவிலிருந்தும் நாட்டின் பிற பகுதிகளிலிருந்தும் வருகிறார்கள். ஏனெனில் சீதை இராமனை (அயோத்தியின் இளவரசர்) திருமணம் செய்து கொண்டார் என்று நம்பப்படுகிறது.
சான்றுகள்
பகுப்பு:திசம்பர் சிறப்பு நாட்கள் பகுப்பு:நவம்பர் சிறப்பு நாட்கள் பகுப்பு:வைணவ சமயம் பகுப்பு:இந்து சமய விழாக்கள்
சண்டமாருதம்
சண்டமாருதம் (Sandamarutham) என்பது 2015 இல் வெளிவந்த தமிழ்த் திரைப்படமாகும்.இது அதிரடி திரைப்படம் வகையைச் சார்ந்ததாகும். 2014 ஆம் ஆண்டு மே மாதத்தில் படத்திற்கான பூசை போடப்பட்டு படப்பிடிப்பு ஆரம்பிக்கப்பட்டது. 2015 ஆம் ஆண்டு எஸ். வெங்கடேஷ் அவர்கள் இயக்கியத்தில் சரத்குமார் நடிப்பில் வெளிவந்த திரைப்படம் சண்டமாருதம். சண்டை காட்சிகள் மற்றும் திகில் (அல்லது) சுவாரசியம் நிறைந்த படமாக அமைந்தது மேலும் இப்படத்தில் சரத்குமார் இரட்டை வேடத்தில் நடித்துள்ளார்.
தயாரிப்பு
இந்த படத்தின் படப்பிடிப்பு 14 மே 2014 அன்று தொடங்கியது. படத்தின் முன்னணி நடிகையாக லட்சுமி ராய் இருப்பதாக சில அறிக்கைகள் முதலில் தெரிவித்தனர் பின்பு (2013)இல் வெளியான நான் ராஜாவாக போகிறேன் என்ற திரைப்படத்தில் நடித்து வந்த மலையாள நடிகை சரயு மற்றும் அவானி மோடியை இறுதியாக படக்குழுவினர் தெர்வுசெய்தனர். இருவரும் நடிகைகளாக இருந்தனர் ஆனால் பின்னர் ஓவிய மற்றும் மீரா நந்தன் ஆகியோர் மாற்றப்பட்டனர். கன்னட நடிகர் அருண் சாகர் இந்தப் படத்தில் எதிர்மறையான கதாபாத்திரங்களில் தனது நடிப்பை வெளிப்படுத்தியுள்ளார் மேலும் இந்தப் படத்தின் மூலமாக அருண் சாகர் தமிழில் அறிமுகமானார்.
ஒலிப்பதிவாளர் குழு
படத்தின் ஒலிப்பதிவு [[ஜேம்ஸ் வசந்தன்|ஜேம்ஸ் வசந்தனால் இயற்றப்பட்டது. படத்தின் இசை வெளியீட்டு விழா சென்னை 14 டிச 2014 அன்று நடைபெற்றது. நமிதா, தனுஷ், விக்ரம் பிரபு, விமல், கே.எஸ்.ரவிகுமார், ராதா ரவி, விஜயகுமார், ஏ வெங்கடேஷ், அபிராமி ராமநாதன், எ.எல் அழகப்பன், ஜி சிவா, மதன் கர்கி, ஸ்ரீபிரியா, லிசி பிரியதர்ஷன், சாந்தான பாரதி, மெயில்சாமி, ஜேம்ஸ் வசந்தன், எ.எல் விஜய், நிரோவ் ஷா, கலிபுலி எஸ் தனு, மோகன் ராமன், லக்ஷ்மி ராமகிருஷ்ணன், ஆர்.கே. செல்வமணி, பாரத், வி. சேகர், கே. ராஜன், ஆர்.பீ. சௌதிரி, ராம்கி, நிரோஷா, பாபி சிம்ஹா, மனோபாலா, லிஸ்டின் ஸ்டீபன், சுசீந்திரன், மோகன், நரேன் போன்ற பல பிரபலங்கள் இப்படத்தின் இசை வெளியீடு நிகழ்வில் கலந்து கொண்டார்கள்.
வெளியீட்டு உரிமம்
படத்தின் செயற்கைக்கோள் உரிமைகள் சன் தொலைக்காட்சியில் விற்கப்பட்டன.
புற இணைப்புகள்
பகுப்பு:2015 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சரத்குமார் நடித்த திரைப்படங்கள் பகுப்பு:ஓவியா நடித்த திரைப்படங்கள் பகுப்பு:ராதாரவி நடித்த திரைப்படங்கள் பகுப்பு:சமுத்திரக்கனி நடித்த திரைப்படங்கள் பகுப்பு:வெண்ணிற ஆடை மூர்த்தி நடித்த திரைப்படங்கள் பகுப்பு:தம்பி ராமையா நடித்த திரைப்படங்கள் பகுப்பு:நளினி நடித்த தமிழ்த் திரைப்படங்கள்
வழுவூர் வீரட்டானேசுவரர் கோயில்
வழுவூர் வீரட்டானேசுவரர் கோயில் அட்டவீரட்டானக் கோயில் தலங்களில் ஒன்றாகும். இது தமிழ்நாட்டின் மயிலாடுதுறை மாவட்டம் குத்தாலம் வட்டத்திலுள்ள வழுவூரில் அமைந்துள்ளது. இது ஒரு தேவார வைப்புத்தலமாகும்.
ஊர்ப்பெயரின் காரணம்
பிரளய காலத்தில் உலகெல்லாம் அழிந்தும் இவ்வூர் அழியாது பிரளயத்தினின்றும் வழுவின காரணத்தால் வழுவூர் என்று பெயர் பெற்றது.
இறைவன்,இறைவி
இக்கோயிலில் உள்ள இறைவன் வீரட்டானேசுவரர் ஆவார். இறைவி பால குஜாம்பிகை ஆவார்.
கோயில் அமைப்பு
இந்தக் கோயில் ஒரு பெரிய கோயில் ஆகும். கோயில் வாயிலை நூற்று ஐம்பதடிவரை உயர்ந்த கோபுரம் அழகு செய்கிறது. கோபுரத்தைக் கடந்து சென்றால், ஈசான தீர்த்தம் என்னும் திருக்குளம் இருக்கிறது. தென் வடல் 342 அடியும் கிழமேல் 380 அடியும் உள்ள மதிலால் கோயில் சூழப்பட்டிருக்கிறது. கோயிலின் மூன்றாவது வாயிலையும் கடந்தால் மகா மண்டபத்தை அடையலாம். இந்த மண்டபத்தைக் கடந்து அடுத்த கட்டுக்குச் சென்றால் அங்குள்ள ஞானசபையிலே கஜசம்ஹாரர் காட்சியளிக்கிறார். ஒரு காலத்தில் யானை வடிவு கொண்ட கஜாசுரன் என்பவன் பிரமனை நோக்கித் தவஞ்செய்து அரிய வரங்களைப் பெற்றுத் தேவர்களையும் முனிவர்களையும் துன்புறுத்தியிருக்கிறான். தேவர்களும் முனிவர்களும் முறையிட இறைவன் கஜாசுரனுடன் போர் ஏற்று, அவன் உடல் கிழித்து, அந்த யானையின் தோலையே போர்வையாகப் போர்த்துக் கொண்டிருக்கிறார். இங்குள்ள கஜசம்ஹாரர் சிலையானது மூன்று நான்கு அடி உயரத்தில் அற்புதமாக உருவாகபட்டுள்ளது. யானையின் உள்ளே புகுந்து திருகிக்கொண்டு வரும் மூர்த்தியின் முன்பாகமும் பின்பாகமும் தெரியும்படி சிற்பம் சிறப்பாக வடிக்கபட்டுள்ளது. இச்சிற்பத்தில் பக்கத்திலே அஞ்சி ஒடுங்கும் அன்னை. அந்த அன்னையின் கரத்திலே தந்தையின் வெற்றி கண்டு மகிழும் குழந்தை முருகன். எல்லோருமே உருவாகியிருக்கிறார்கள்.
லிங்க உருவில் இருக்கும் மூலமூர்த்தி விரட்டேசுவரர். வடமொழியில் கிருத்திவாஸேசுவரர் என்பர். அதற்கு யானையின் தோலைப் போர்த்தி அருளியவர் என்றுதான் பொருள். இங்கு அம்மன் சந்நிதி கோயிலின் வட பக்கத்தில் தனித்திருக்கிறது. இவளையே பாலகுராம்பிகை என்றும் இளங்கிளைநாயகி என்றும் கூறுவார்கள். இளங்கிளை எவ்விதம் அழகு வாய்ந்ததாகவும், வளர்ச்சி உடையதாகவும் காணப்படுகிறதோ அவ்வாறே உலகத்தில் உயிர்களைத் தோன்றச் செய்து அவை வளர்ச்சி அடைய அருளுகிறாள் என்பது பொருள். இவளுக்கே கிருபாவதி என்ற பெயரும் உண்டு. இன்னும் இத்தலம் தீர்த்த விசேசத்தாலும் சிறப்புற்றது. சிவனுக்கு ஐந்து முகங்கள் என்பார்கள். ஈசானம், தற்புருடம், அகோரம், வாமதேவம், சத்தியயோசாதம் என்பவை அவை என்றும் விளக்குவார்கள். இந்த ஐந்து முகங்களின் பேராலும், ஐந்து தீர்த்தங்கள் இக்கோயிலையொட்டி உருவாகியிருக்கின்றன.
கலவெட்டுகள்
இக்கோயிலில் பதினைந்து கல்வெட்டுக்கள் உண்டு. கல்வெட்டுக்களில் இவ்வூர் வழுகூர் என்று இருக்கிறது. திருவழுதூர் நாடு என்றும், ஜயங்கொண்ட சோழ மண்டலத்தைச் சேர்ந்ததென்றும் குறிக்கப் பெற்றிருக்கிறது. இத்தலத்து இறைவனை வீரட்டானாம் உடையார், வழுவூர் நாயனார் என்றெல்லாம் கல்வெட்டுகள் கூறுகின்றன. கோயிலில் விளக்கிட, திரும்வெம்பாவை ஓத எல்லாம் நிபந்தங்கள் ஏற்பட்டிருக்கின்றன. மதில், கோபுரம் முதலியவற்றை அழகப் பெருமாள் பிள்ளை கட்டியது என்றும் அறியவருகிறது. இரண்டாம் ராஜராஜன், மூன்றாம் குலோத்துங்கன் காலத்தில் பல நிபந்தங்கள் ஏற்பட்டிருக்கின்றன. மூன்றாம் குலோத்துங்கன் காலத்தில் தான் அம்பிகையின் கோயில் கட்டப்பட்டது என்று ஒரு கல்வெட்டுக் கூறுகிறது. விஜய நகர மன்னன் வீரபொக்கண்ண உடையார் காலத்தில் 1324ல் காவிரி வெள்ளத்தால் சேதம் அடைந்த நிலங்களுக்குத் தீர்வை வஜா ஆகியிருக்கிறது.
விழாக்கள்
மாசி மகத்தன்று இக்கோயிலில் பெரிய விழா நடைபெறுகிறது. அன்று உதயத்தில்தான் கஜசம்ஹார விழா நடனக்காட்சி. மார்கழித் திருவாதிரை அன்றுமே கஜசம்ஹார நடனம் சிறப்பாக நடைபெறும். திருவாதிரைக்கு முந்திய நாள் புனர்பூசத்தில் கஜசம்ஹாரரை வெண்மையாக அலங்காரம் செயவர்.
இடைப் பயிர்
thumb|250x250px|போலந்து நாட்டில் வெண் கடுகு இடை பயிராக பயிரடபட்டுள்ள  காட்சி. இடைப் பயிர் (Catch crop) அல்லது ஊடு பயிர்  என்பது வேளாண்மையில், முதன்மை பயிருக்கு இடையே வேகமாக வளரும் அடுத்த அடுத்த வரிசைகளில் பயிரிடப்படும் பயிர் ஆகும்.
உதாரணமாக, 25 - 30 நாட்களில் வளர்ந்து பயனை தரும்  முள்ளங்கி  போன்ற இடை பயிர்களை பெரும்பாலான முதன்மை பயிர்களுக்கு இடையே பயிரிடபடுகிறது.
இடைப் பயிரிடுதல் என்ற உத்தியானது விவசாய நிலங்களின் வளத்தையும் பயன்படுத்துவதை உறுதி செய்கிறது.
இடைப் பயிர்கள் மண்ணிலுள்ள தாது சத்துக்களை நீரால் அடித்து செல்லபடுவதை தடுக்கிறது. தினை போன்ற குறுதானியங்களை இடைப் பயிராக பயிரிடும்போது நிலமட்கு நிகழ்முறையில் சேர இயலாத, மண் வளத்திற்கு  தேவையான கரிம மற்றும் நேர் மின்னூட்டம் பெற்ற தனிமங்களை நீண்ட வருடங்களுக்கு நிலை பெற உதவுகிறது.
மேற்கோள்கள்
பகுப்பு:வேளாண்மை
ஐரோப்பிய ஒன்றிய வரலாறு
ஐரோப்பிய ஒன்றியம் (European Union) என்பது இரண்டாம் உலகப் போரின் முடிவில் ஐரோப்பாவில் அரசியல் மற்றும் பொருளாதார ஒற்றுமை ஏற்பட நிறுவப்பட்ட அமைப்பாகும். போருக்குப்பின் நடைபெற்ற சமுதாய மறு சீரமைப்புப் பணியின் முக்கிய அம்சமாக ஐரோப்பிய ஒன்றியம் உருவானது. ஐரோப்பியக் கண்டத்தின் அரசியல் மற்றும் வளமையை பிரான்சு மற்றும் ஜெர்மனி நாடுகளுக்கிடையிலான போர் ஒருபோதும் பாதிக்கக் கூடாது என பிரெஞ்சு அரசியல்வாதியான சான் மோனட் (Jean Monnet) கருத்து தெரிவித்தார். இத்தகைய ஒற்றுமை ஏற்பட இத்தாலி மற்றும் பெனிலக்ஸ் ( பெல்ஜியம், நெதர்லாந்து, லக்சம்பர்க்) நாடுகளும் தங்களது ஆதரவைத் தெரிவித்தன.
பெல்ஜியம், பிரான்சு, இத்தாலி, லக்சம்பர்க், நெதர்லாந்து மற்றும் மேற்கு ஜெர்மனி போன்ற நாடுகள் ஐரோப்பிய ஒன்றியத்தை நிறுவின.
தோற்றம்
பிரான்சு வெளியுறவுத்துறை அமைச்சர் இராபர்ட் ஸ்கூமான் (Robert Schuman) 1950-ஆம் ஆண்டு மே மாதம் 9ஆம் தேதி வெளியிட்ட கருத்தின் அடிப்படையில் 1951-ல் ரோம் ஒப்பந்தம் ஏற்படுத்தப்பட்டது. இதன் படி பெல்ஜியம், பிரான்சு, இத்தாலி, லக்சம்பர்க், நெதர்லாந்து மற்றும் மேற்கு ஜெர்மனி ஆகிய ஆறு நாடுகளுக்கிடையே ஐரோப்பிய நிலக்கரி மற்றும் இரும்பு குழுமம் (ECSC - European Coal and Steel Community ) ஐரோப்பிய ஒன்றியத்திற்கான அடிப்படையாகக் கருதப்படுகிறது. ரோம் உடன்படிக்கையின் படி ஐரோப்பிய பொருளாதாரக் குழுமம்(EEC - European Economic Community) மற்றும் அணுவாற்றல் குழுமம் (EURATOM-European Atomic Energy Community) ஏற்படுத்தப்பட்டது.
இரண்டாம் உலகப் போருக்குப் பின்னர், ஐரோப்பிய ஒன்றிணைப்புத் தொடர்பான நகர்வுகளை, அக்கண்டத்தைப் பேரழிவுக்கு உள்ளாக்கிய தீவிர தேசியவாதப் போக்குகளிலிருந்து தப்பும் ஒரு வழியாகப் பலர் நோக்கினர். ஐரோப்பியர்களை ஒன்றிணைக்கும் இத்தகையதொரு முயற்சியாகவே ஐரோப்பிய நிலக்கரி மற்றும் உருக்கு சமூகம் தொடங்கப்பட்டது. இது முன்னர் உறுப்பு நாடுகளின் தேசிய நிலக்கரி மற்றும் உருக்குத் தொழில்துறையில் மையப்படுத்திய கட்டுப்பாட்டைக் கொண்டுவரும் மிதமான நோக்கம் கொண்ட ஒரு முயற்சியாக இருந்தது. எனினும் இது "ஐரோப்பியக் கூட்டாட்சிக்கான முதல் அடி" என அறிவிக்கப்பட்டது.
1957 ஆம் ஆண்டில் இரண்டு புதிய அமைப்புக்கள் உருவாகின. ஒன்று ஐரோப்பியப் பொருளியல் சமூகம் மற்றது அணுவாற்றல் வளர்ச்சியில் கூட்டு முயற்சிகளை மேற்கொள்வதற்கான ஐரோப்பிய அணுவாற்றல் சமூகம். 1967ல் செய்துகொள்ளப்பட்ட ஒன்றிணைப்பு ஒப்பந்தம் மூலம் மேற்படி மூன்று சமூகங்களும் ஒன்றிணைக்கப்பட்டு ஒரே தொகுதியாயின. இவை ஒருங்கே ஐரோப்பிய சமூகங்கள் என அழைக்கப்பட்டன.
1973 ஆம் ஆண்டில் இச் சமூகங்கள், டென்மார்க், அயர்லாந்து, ஐக்கிய இராச்சியம் ஆகிய நாடுகளையும் உள்ளடக்கி விரிவடைந்தன. இதே சமயத்தில் நோர்வேயும் பேச்சுக்களில் ஈடுபட்டிருந்தது. ஆனால், இதற்காகப் பொது வாக்கெடுப்பு நடத்தப்பட்டபோது மக்கள் ஏற்றுக்கொள்ளாததால் அந்நாடு சமூகத்தில் இணையவில்லை. 1979 ஆம் ஆண்டில் ஐரோப்பிய நாடாளுமன்றத்துக்கான முதலாவது நேரடியான மக்களாட்சித் தேர்தல் நடைபெற்றது.
போர்த்துக்கல், கிரேக்கம், எசுப்பானியா ஆகிய நாடுகள் 1980ல் இதில் இணைந்தன. 1985 ஆம் ஆண்டில், செஞ்சென் ஒப்பந்தம் ஏற்பட்டதைத் தொடர்ந்து, பெரும்பாலான உறுப்பு நாடுகளிடையே கடவுச்சீட்டு இல்லாமல் பயணம் செய்யத்தக்க வகையில் அவற்றின் எல்லைகள் திறந்துவிடப்பட்டன. 1986ல் ஐரோப்பியக் கொடி பயன்படத் தொடங்கியதுடன், தலைவர்கள் ஒற்றை ஐரோப்பியச் சட்டமூலம் (Single European Act) ஒன்றிலும் கையெழுத்திட்டனர்.
1990ல் சோவியத் ஒன்றியத்தின் வீழ்ச்சிக்குப் பின்னர் அதன் நட்பு நாடாக இருந்த கிழக்கு ஜேர்மனியும், ஒன்றிணைந்த ஜேர்மனியின் ஒரு பகுதியாக ஐரோப்பிய சமூகத்தில் இணைந்தது. ஐரோப்பிய சமூகத்தை கிழக்கு-மைய ஐரோப்பா நோக்கி விரிவாக்குவதை நோக்கமாகக் கொண்டு, அச் சமூகத்தின் உறுப்பு நாடுகளாக இணைவதற்கான தகுதிகளை வரையறுக்கும் கோப்பன்ஹேகன் கட்டளைவிதி (Copenhagen criteria) ஏற்றுக்கொள்ளப்பட்டது.
1993 நவம்பர் 1 ஆம் தேதி மாசுடிரிச் ஒப்பந்தம் செயல்படத் தொடங்கியபோது ஐரோப்பிய ஒன்றியம் முறைப்படி நிறுவப்பட்டது. 1995ல் ஆஸ்திரியா, சுவீடன், பின்லாந்து ஆகிய நாடுகள் புதிய ஐரோப்பிய ஒன்றியத்தில் சேர்ந்துகொண்டன. 2002 ஆம் ஆண்டில் 12 உறுப்பு நாடுகளில் அவற்றின் நாணயங்களுக்குப் பதிலாகப் புதிதாக உருவாக்கப்பட்ட யூரோ நாணயம் புழக்கத்துக்கு வந்தது. பின்னர் ஐரோ வலயம் 15 நாடுகளை உள்ளடக்கியதாக விரிவடைந்தது. 2004 ஆம் ஆண்டில் ஐரோப்பிய ஒன்றியத்தின் மிகப் பெரிய விரிவாக்கம் இடம் பெற்றது. அப்போது மால்ட்டா, சைப்பிரஸ், சுலோவீனியா, எஸ்தோனியா, லத்வியா, லித்துவேனியா, போலந்து, செக் குடியரசு, சிலோவாக்கியா, ஹங்கேரி ஆகிய 11 நாடுகள் இவ்வொன்றியத்தில் இணைந்தன.
நோக்கங்கள்
யை ஏற்படுத்துதல்
ஐரோப்பியக் கூட்டமைப்பின் அங்கங்கள்
ஐரோப்பிய நிறுவனத்தில் ஐந்து அங்கங்கள் உள்ளன. அவை:
ஐரோப்பிய நாடாளுமன்றம்
இது ஐரொப்பியக் கூட்டமைப்பின் சட்டம் இயற்றும் அமைப்பாகும். இதன் அங்கத்தினர்கள் உறுப்பு நாடுகளின் குடிமக்களால் நேரடியாகத் தேர்ந்தெடுக்கப்படுகின்றனர். 1979-ஆம் ஆண்டு முதல், ஐரோப்பிய நாடாளுமன்றாத்தின் தேர்தல் மக்களாட்சி முறைப்படி நடைபெற்றது. இதன் தலைமையகம் பிரான்சில் உள்ள ஸ்ட்ராஸ்பர்க் (Strasburg) என்னுமிடத்தில் உள்ளது. தற்போது இதில் 736 உறுப்பினர்கள் உள்ளனர். இவர்களின் பதவிக்காலம் ஐந்து ஆண்டுகள் ஆகும். இது ஐரோப்பிய சட்டமன்றத்தின் பாதி அளவு ஆகும்.
ஐரோப்பிய ஆணையத்தில் சமர்ப்பிக்கப்பட்ட வரவு செலவுத் திட்டத்தை ஏற்றுக் கொள்ளுதல் அல்லது மாற்றங்கள் செய்வது நாடாளுமன்றத்தின் முக்கிய அதிகாரமாகும்.
ஐரோப்பிய ஆணையம்
ஐரோப்பிய ஒன்றியத்தின் நிர்வாகத் துறையாகச் செயல்படுவது ஐரோப்பிய ஆணையமாகும். மேலும் சட்டம் இயற்றுவதற்குத் தூண்டுதலாக இருந்து ஐரோப்பியர் கூட்டமைப்பின் அன்றாடப் பணிகளைச் செய்கிறாது. ஐரோப்பியக் கூட்டமைப்பின் சட்டங்களை வடிவமைத்து, அதனை ஐரோப்பிய நாடாளுமன்றத்திலும் சமர்ப்பிப்பது இதன் முதன்மைப் பணியாகும்.
ஐரோப்பிய நீதிமன்றம்
இது லக்சம்பர்க் நகரில் அமைந்துள்ளது. இதில் 15 நீதிபதிகள் இடம்பெற்றுள்ளனர். ஐரோப்பிய ஒன்றியம் மேற்கொள்ளும் அனைத்து உடன்படிக்கைகளும், மன்றத்தின் சட்டங்களுக்கு உட்பட்டதா என்பதைத் தீர்மானிப்பது இந்நீதிமன்றமாகும். இம்மன்றத்தின் தீர்ப்புகளும், ஒன்றியத்தின் சட்டங்களும் உறுப்பு நாடுகள் அனைத்தையும் கட்டுப்படுத்தும்.
ஐரோப்பிய கணக்கீட்டாளர் மன்றாம்
ஐரோப்பிய ஒன்றியத்தின் வரவு செலவுக் கணக்குளை நிர்வகிப்பது ஐரோப்பியக் கணக்கீட்டாளர் மன்றமாகும். ஐரோப்பிய நாடாளுமன்றத்துடன் இணைந்து வளங்கள் மற்றும் நிதியைச் சிறந்த முறையில் பங்கீடு செய்கிறது.
சுந்தர் பிரசாத்
பண்டிட் சுந்தர் பிரசாத் (Sunder Prasad) (இறப்பு 29 மே 1970 ) இவர் இந்திய பாரம்பரிய நடன வடிவமான கதக்கின் ஜெய்ப்பூர் கரானாவின் ஆசிரியராவார். இவர் தனது தந்தை பண்டிட் சுன்னிலால் மற்றும் ஜெய்ப்பூர் கரானாவைச் சேர்ந்த பிந்தாடின் மகாராஜ் ஆகியோரிடமிருந்து பயிற்சி பெற்றார்.
குடும்பம்
இவர், கதக்கின் ஜெய்ப்பூர் கரானாவின் (பள்ளி) நிபுணரான, சுன்னிலாலின் மகனும், பண்டிட் ஜெய்லால் மிஸ்ராவின் தம்பியுமாவார்.
தொழில்
இவரது தொழில் வாழ்க்கையில், இவர் ஜெய்ப்பூர் கரானாவின் நுணுக்கங்களை பல மாணவர்களுக்கு கற்பித்திருக்கிறார். முனைவர் பண்டிட் புரு தாதீச் கதக் அறிஞரும் மூத்த கதக் நிபுணருமான அவர்களில் குறிப்பிடத்தக்கவராவார்.
குறிப்புகள்
பகுப்பு:சங்கீத நாடக அகாதமி விருது பெற்றவர்கள் பகுப்பு:1970 இறப்புகள் பகுப்பு:கதக் நடனக் கலைஞர்கள்
படா பள்ளத்தாக்கு
நாப்பு பள்ளத்தாக்கு (அல்லது படா பள்ளத்தாக்கு), இந்தோனேசியா நாட்டில் உள்ள சுலாவெசி தீவின் நடுவில் உள்ள லோரே லிண்டு தேசிய வனத்தில் உள்ளது. இந்தப் பள்ளத்தாக்கு பதினான்காம் நூற்றண்டைச் சேர்ந்த பல கற்களால் ஆனா வடிவங்களைக் கொண்டுள்ளது. இந்த கற்களால் ஆன வடிவங்கள் கட்டப்பட்டதற்கான நோக்கமும் அதனை கட்டியவரும் தெரியவில்லை.
உசாத்துணை
பகுப்பு:இந்தோனேசியப் பள்ளத்தாக்குகள்
விவேகா
விவேகா (Viveka) ஒரு தமிழ்த் திரையிசைப் பாடலாசிரியர் ஆவார். தமிழ்நாட்டில் திருவண்ணாமலை மாவட்டம் சாத்தனூருக்கு அருகில் உள்ள வேடங்குளம் எனும் கிராமத்தில் பிறந்த இவர் திருவண்ணாமலையிலுள்ள அரசு கலைக்கல்லூரியில் பட்டப்படிப்பை முடித்துவிட்டு சிறிது காலம் பத்திரிக்கையாளராகப் பணியாற்றினார். பின்னர் தமிழ்த் திரையுலகில் பாடலாசிரியராக அறிமுகமானார்.
திரைப் பாடலாசிரியர்
விவேகா ”நீ வருவாய் என” என்ற படத்தில் “பூங்குயில் பாட்டு பிடிச்சிருக்கா” என்ற பாடலின் மூலம் தமிழ்த் திரையுலகப் பாடலாசிரியராக அறிமுகமானார். தொடர்ந்து பல படங்களில் எழுதி வந்தவருக்கு “கந்தசாமி” எனும் படம் மிகப்பெரிய திருப்பு முனையாக அமைந்தது. அப்படத்தின் அனைத்துப்பாடல்களும் மிகப்பெரிய வெற்றியடைந்ததைத் தொடர்ந்து தமிழின் முன்னணி பாடலாசிரியரானார்.சமீபத்தில் வெளிவந்த ’வேலைக்காரன்’ படத்தில் ”கருத்தவன்லாம் கலீஜாம்” பாடலோடு இரண்டாயிரத்துக்கும் அதிகமான பாடல்கள் எழுதியுள்ளார்
மேற்கோள்கள்
பகுப்பு:தமிழகக் கவிஞர்கள் பகுப்பு:திரைப்படப் பாடலாசிரியர்கள் பகுப்பு:வாழும் நபர்கள் பகுப்பு:தமிழ் பாடலாசிரியர்கள் பகுப்பு:தமிழகப் பாடலாசிரியர்கள்
துள்ளாத மனமும் துள்ளும்
துள்ளாத மனமும் துள்ளும் (Thulladha Manamum Thullum) எழில் இயக்க்கத்தில் 1999 இல் வெளிவந்த தமிழ்த் திரைப்படம். இப்படத்தில் விஜய், சிம்ரன், மணிவண்ணன், தாமு, வையாபுரி மற்றும் பலர் நடித்துள்ளனர்.இத்திரைப்படம் 4கோடி‌ பொருட்செலவில் தயாரிக்கப்பட்டு ‌12கோடி(தமிழ்) மற்றும் ‌பிற மாநிலங்கள் ‌நாடுகளில் 6 கோடி‌வசூல் செய்தது. 1999ஆம் ஆண்டின் ‌3ஆவது மிகப்பெரும் ‌வெற்றிப்படமானது (படையப்பா முதல்வன் 1,2 இடங்கள்)
வெளியீடு
படம் ஆங்கில வருடம் 1999ம் ஆண்டு ஜனவரி 29ம் நாள் வெளிவந்தது. இப்படம் மக்கள் மத்தியில்மிகப்பெரிய வரவேற்பை பெற்றது. படம் வெள்ளிவிழா கொண்டாடியது.200 நாட்கள் பல திரையரங்குகளில் கடந்து மிகப்பெரும் வசூல் செய்தது. தமிழக அரசின் சிறந்த நடிகைக்கான விருது சிம்ரனுக்கு வழங்கப்பட்டது. விஜய் எம்.ஜி.ஆர் சிறப்பு கௌரவ விருது பெற்றார். மேலும் இத்திரைப்படம் சிறந்த திரைப்படத்திற்கான ‌தமிழக அரசின் இரண்டாம் இடம் பெற்றது 1999ஆம் ஆண்டின் (ரஜினிகாந்த்தின் படைய்பா முதலிடம்)
பொன்னப்பந்தாங்கல் ஊராட்சி
பொன்னப்பந்தாங்கல் ஊராட்சி (Ponnappanthangal Gram Panchayat), தமிழ்நாட்டின் இராணிப்பேட்டை மாவட்டத்தில் உள்ள சோளிங்கர் வட்டாரத்தில் அமைந்துள்ளது. இந்த ஊராட்சி, சோளிங்கர் சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 592 ஆகும். இவர்களில் பெண்கள் 314 பேரும் ஆண்கள் 278 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:இராணிப்பேட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நவீல்ட் பாடசாலை
நவீல்ட் செவிப்புலன் விழிப்புலன் இழந்தோர் பாடசாலை (Naffield school for the deaf and blind) இலங்கையின் வடக்கே யாழ்ப்பாணத்தில் கைதடி என்னும் கிராமத்தில் இயங்கிவரும் மாற்றுத் திறனாளிகளுக்கான ஒரு பாடசாலையாகும். இலங்கையில் மாற்றுத்திறனாளிகளுக்காக ஆரம்பிக்கப்பட்ட பாடசாலைகளுள் இது முதன்மையானது ஆகும். அரசு ஆதரவு பெற்ற தனியார் பாடசாலையான இது 1956ம் ஆண்டு ஆரம்பிக்கப்பட்டது.
கல்வி
இங்கு இருவகையாகக் கல்வி பயிற்றப்படுகிறது. முற்றிலும் வாய்பேசாத, காதுகேளாதவர்களுக்காக சைகை மொழியில் இங்கு கல்வி போதிக்கப்படுகிறது. மேலும் பிரெயில் எழுத்து முறையில் கண் தெரியாதவர்களுக்கு கல்வி போதிக்கப்படுகிறது.
வெளியிணைப்புக்கள்
பகுப்பு:இலங்கையில் உள்ள மாற்றுத் திறனாளிகளுக்கான பாடசாலைகள் பகுப்பு:யாழ்ப்பாண மாவட்டப் பாடசாலைகள்
பெருங்களூர் ஊராட்சி
பெருங்களூர் ஊராட்சி (Perungalur Gram Panchayat), தமிழ்நாட்டின் புதுக்கோட்டை மாவட்டத்தில் உள்ள புதுக்கோட்டை வட்டாரத்தில் அமைந்துள்ளது. இந்த ஊராட்சி, புதுக்கோட்டை சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9221 ஆகும். இவர்களில் பெண்கள் 4475 பேரும் ஆண்கள் 4746 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
எடையார் ஊராட்சி
எடையார் ஊராட்சி (Edaiyar Gram Panchayat), தமிழ்நாட்டின் கடலூர் மாவட்டத்தில் உள்ள குமராட்சி வட்டாரத்தில் அமைந்துள்ளது. இந்த ஊராட்சி, காட்டுமன்னார்கோயில் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1937 ஆகும். இவர்களில் பெண்கள் 953 பேரும் ஆண்கள் 984 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பந்த் தேவா கோயில்
பந்த் தேவா கோயில் (Bhand Deva Temple) அல்லது பந்த் தேவரா கோயில் என்பது இராசத்தான் பாரன் மாவட்டத்தில் அமைந்துள்ள இந்துக் கோயில் ஆகும். இது இராம்கர் கிராமத்தின் மையத்தில் 4 கி.மீ. அகலமான குளத்தில் குளத்தின் மையத்தில் உள்ள கரையில் அமைந்துள்ளது. இந்த பெரிய இராம்கர் குளம் எனப்படும் பள்ளம் விண்கல் விழுந்ததால் உருவாக்கப்பட்டது என நம்பப்படுகிறது. இது இராசத்தானில் பரான் நகரத்திலிருந்து 40 கி.மீ. தொலைவில் உள்ளது. (ஒருங்கிணைப்புகள்: 25°20'0"N 76°37'27"E) இடது|thumb| பந்த் தேவா கோவில் thumb| ராம்கர் பள்ளம் வானூர்தி காட்சி இங்கு அமைந்துள்ள முதன்மையான சிவன் கோயில் கஜுராஹோ நினைவுச்சின்னங்களின் பாணியில் கட்டப்பட்டது. இது 'சின்ன கஜுராஹோ' என்று அழைக்கப்படுகிறது. சுமார் 750 க்கும் மேற்பட்ட படிக்கட்டுகளில் இராம்கர் மலையில் உள்ள ஒரு குகையில் அமைந்துள்ள இரண்டு கோயில்கள் கிஸ்னாய் மற்றும் அன்னபூரணி (அன்னபூர்ணா தேவி) தெய்வங்களுக்கு அர்ப்பணிக்கப்பட்டுள்ளன. இக்கோயில்கள் இதனுடன் தொடர்புடையன. 1771ஆம் ஆண்டு முதல் 1838ஆம் ஆண்டு ஆங்கிலேயர் தலையீடு காரணமாக ஜாலவர் மாநிலத்தில் ஆட்சியாளராக இருந்த ஜலா ஜாலிம் (அல்லது ஜாலிம்) சிங் (மது சிங் மதோ சிங் I இன் வழித்தோன்றல்) என்பவரால் இக்கோயில் படிக்கட்டுகள் கட்டப்பட்டதாகக் கூறப்படுகிறது. கார்த்திகை பூர்ணிமாவின் போது (கார்த்திகை பூர்ணிமா) இந்த கோயிலில் இரண்டு பெண் தெய்வங்களை வழிபடுவதற்காக ஒரு திருவிழா ஏற்பாடு செய்யப்படுகிறது. இந்த இடம் இப்போது மாநில தொல்லியல் துறையால் பாதுகாக்கப்படுகிறது.
இந்த இடத்தில் உள்ள ஒரு தகட்டில் உள்ள கல்வெட்டு பிரதான சிவன் கோவிலின் வரலாற்றைப் பின்வருமாறு பதிவு செய்கிறது: "சிவன்-கோயில் (பந்த் தேவரா) இராம்கர்
சைவ சமயத்தின் தாந்த்ரீக பாரம்பரியத்திற்காக அர்ப்பணிக்கப்பட்ட இந்த கோயில் நாகர் பாணி கோயிலுக்குக் குறிப்பிடத்தக்க எடுத்துக்காட்டு ஆகும். இந்தக் கல்வெட்டுகள் கூறுவது போல, இது 10ஆம் நூற்றாண்டில் மால்வாவின் நாக் வம்சத்தின் மன்னர் மலாயா வர்மாவால் தனது எதிரிகளை வென்றதன் நினைவாகவும், தான் மதிக்கும் சிவபெருமானுக்கு நன்றி தெரிவிக்கும் வகையிலும் கட்டப்பட்டது. கி.பி. 1162-ல் காலப்போக்கில், இந்த கோயில் மெட் வம்சத்தின் மன்னரான திரிசானா வர்மாவால் புதுப்பிக்கப்பட்டது.
இக்கோயிலில் பார்வையாளர் மண்டபம், முன்மண்டபம் மற்றும் அடித்தளம் ஆகிய பகுதிகள் உள்ளன. பார்வையாளர் மண்டபத்தில் யக்ஷா, கின்னர கிச்சக் வித்யாச்சர் கடவுள்கள் மற்றும் அப்சனாக்கள் மற்றும் கடவுளர் உருவங்கள் கொண்ட எட்டு பெரிய தூண்கள் உள்ளன."
மேற்கோள்கள்
பகுப்பு:அம்மன் கோயில்கள் பகுப்பு:கஜுராஹோ பகுப்பு:Coordinates on Wikidata
வடபுழுதியூர் ஊராட்சி
வடபுழுதியூர் ஊராட்சி (Vadapuzudiyur Gram Panchayat), தமிழ்நாட்டின் திருவண்ணாமலை மாவட்டத்தில் உள்ள துரிஞ்சாபுரம் வட்டாரத்தில் அமைந்துள்ளது. இந்த ஊராட்சி, கீழ்பென்னாத்தூர் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2109 ஆகும். இவர்களில் பெண்கள் 1057 பேரும் ஆண்கள் 1052 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தண்டபாணி
தண்டபாணி என்பது முருகனைக் குறிக்கும் பெயர்.
திருச்சபை வரலாற்றின் தற்காலம்: கி.பி. 21ஆம் நூற்றாண்டு
திருச்சபை வரலாற்றின் கால கட்டங்கள்
கத்தோலிக்க திருச்சபையின் வரலாறு இரண்டாயிரம் ஆண்டுகளுக்கு மேலான கால கட்டத்தை உள்ளடக்கியது. அதன் வரலாற்றுக் காலங்களைப் பின்வருமாறு பிரிக்கலாம்:
கி.பி. 2001-2011: நிகழ்வுகள்
மறுநாள் பொதுமக்களுக்கு உரையாற்றிய போது திருத்தந்தை இரண்டாம் யோவான் பவுல் ஐக்கிய அமெரிக்க நாடுகள் மீது நிகழ்த்தப்பட்ட பயங்கரவாதத் தாக்குதல்களை வன்மையாகக் கண்டித்ததோடு, தாக்குதல்களுக்குப் பலியான மக்களை நினைவுகூர்ந்து இரங்கல் தெரிவித்தார். மேலும், மனித குலத்தின் பிரச்சினைகளுக்குத் தீர்வு காண்பதற்கு வன்முறை ஒருநாளும் வழியாக அமையாது...இருளின் சக்திகள் வெற்றியடைவது போன்ற தோற்றம் ஏற்பட்டாலும், கடவுள் நம்பிக்கையுடையோர் தீமையும் சாவும் வெற்றிபெறா என்பதை அறிவர். கிறித்தவ எதிர்நோக்கு இதையே அடிப்படையாகக் கொண்டுள்ளது என்று திருத்தந்தை கூறினார்.
சமயத் தலைவர்களுக்கும் பங்கேற்பாளர்களுக்கும் ஆற்றிய உரையில் திருத்தந்தை இரண்டாம் யோவான் பவுல் பின்வருமாறு கூறினார் : இன்று நாம் அனைவரும் அமைதித் திருப்பயணிகளாக அசிசி நகர் வந்துள்ளோம். உலகில் உள்ள எல்லா சமயங்களும் அமைதியைப் பேண வேண்டும். மதத்தின் பெயரால் வன்முறையில் இறங்குவது கண்டனத்துக்கு உரியது. அமைதியைத் தாங்கி நிற்கும் இரு தூண்கள் நீதியும் மன்னிப்பும் ஆகும். எல்லா மனிதருக்கும் நீதியின் அடிப்படையில் மனித உரிமைகள் வழங்கப்பட வேண்டும். அதே நேரத்தில் நாம் ஒருவர் ஒருவரை மன்னித்து ஏற்கின்ற மனப்பான்மை கொண்டோராய் வாழ்ந்திட வேண்டும்.
திருத்தந்தை இரண்டாம் யோவான் பவுல் "அமைதிக்கான அசிசி பத்துக் கட்டளைகளை" உலக நாடுகளின் தலைவர்களுக்கு அனுப்பிவைத்து, உலகில் அமைதியை நிலைநாட்ட அனைத்து மக்களும் ஒத்துழைக்க வேண்டும் என்று கேட்டுக்கொண்டார்.
வெளி இணைப்புகள்
பகுப்பு:கிறித்தவ வரலாறு பகுப்பு:கிறித்தவ இறையியல்
கேப்டன் அமெரிக்கா: முதல் அவெஞ்சர்
கேப்டன் அமெரிக்கா: முதல் அவெஞ்சர் (Captain America: The First Avenger) என்பது 2011 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இத்திரைப்படம் மார்வெல் வரைகதை நிறுவனத்தின் வரைகதைகளில் வரும் கேப்டன் அமெரிக்கா என்ற கதாபாத்திரத்தை மையமாகக் கொண்டு மார்வெல் ஸ்டுடியோஸ் என்ற நிறுவனம் தயாரிக்க பாரமவுண்ட் பிக்சர்ஸ் என்ற நிறுவனம் மூலம் உலகம் முழுவதும் விநியோகிக்கப்பட்டது. இது மார்வல் திரைப் பிரபஞ்சத்தின் ஐந்தாவது திரைப்படம் ஆகும்.
கேவின் பிகே என்பவர் தயாரிக்கும் இத் திரைப்படத்தை ஜோ ஜான்ஸ்டன் என்பவர் இயக்க, திரைக்கதையை கிறிஸ்டோபர் மார்கஸ் மற்றும் இசுடீபன் மெக்பீலி ஆகியோர் எழுதியிருப்பதுடன், கிறிஸ் எவன்ஸ், டாமி லீ ஜோன்ஸ், ஹ்யூகோ வீவிங், ஹேலி அட்வெல், ஸ்டான்லி துச்சி, செபாஸ்டியன் இஸ்டான், டெரெக் லூக்கா, நீல் மெக்டோனோ மற்றும் டோமினிக் கூப்பர் ஆகியோர் நடித்தள்ளனர். இது இரண்டாம் உலகப் போரின்போது ஸ்டீவ் ரோஜர்ஸ் ஒரு பலவீனமான மனிதர், சூப்பர் சிப்பாய் கேப்டன் அமெரிக்காவாக மாற்றப்படுகிறார், மேலும் டெஸராண்ட் மூலம் உலக ஆதிக்கத்தை தனக்கு கீழ் கொண்டுவர முயற்சிக்கும் ரெட் ஸ்குள் என்ற தீயவனிடமிருந்து எப்படி உலகை காப்பாற்றினார் என்பதுதான் கதை